На основу члана 191. став1. Устава Републике Србије („Службени гласник РС“, број 98/06), члана 32.став 1. тачка 1. Закона о локалној самоуправи („Службени гласник РС“, број 129/07 и 83/14), члана 37.став1.тачка1. и члана 112.став 6. Статута општине Инђија - пречишћен текст („Службени лист општине Инђија“, број 9/13),

Скупштина општине Инђија, на седници одржаној дана 25.априла 2018.године, донела је

**ОДЛУКУ**

**О ИЗМЕНАМА И ДОПУНАМА СТАТУТА ОПШТИНЕ ИНЂИЈА**

**Члан 1.**

У Статуту општине Инђија пречишћен текст („Службени лист општине Инђија“, број 9/13), у члану 13.став 4. мења се и гласи:

„ Надзор над применом одредаба аката о прибављању, коришћењу, управљању и располагању стварима у јавној својини општине , врши Општинска управа-Одељење за финансије и Служба буџетске инспекције и интерне ревизије.“

**Члан 2.**

У члану 22.став 2. мења се и гласи:

„ По истеку године за коју је буџет донет, Скупштина општине доноси Одлуку о завршном рачуну буџета општине, којом се утврђују укупно остварени приходи и примања, расходи и издаци и финансијски резултат буџета општине (буџетски дефицит или суфицит).“

**Члан 3.**

У члану 37. став 1.после тачке 4. додаје се нова тачка 4а. која гласи:

„4а) усваја План јавног здравља за територију општине Инђија;“

После тачке 11. додаје се нова тачка 11а. која гласи:

„11а) поставља и разрешава општинског правобраниоца и његовог заменика;“

Тачка 13. мења се и гласи:

„13) одлучује о прибављању и располагању непокретностима у јавној својини општине;“

Тачка 14. мења се и гласи:

„14) одлучује о давању у закуп непокретности у јавној својини општине;“

После тачке 18. додаје се нова тачка 18а. која гласи:

„ 18а) одлучује о установљавању права службености на непокретностима у јавној својини општине;“

Тачка 27. мења се и гласи:

„27) утврђује зоне и врсте намена објекта, износе коефицијента зоне и коефицијента намене објекта, критеријуме, износ и поступак умањивања доприноса за уређивање грађевинског земљишта, као и друга питања од значаја за обрачун и наплату доприноса за уређивање грађевинског земљишта;“

После тачке 29. додају се нове тачке 29а. и 29б. које гласе:

„29а) доноси своје планове одбране који су саставни део Плана одбране Републике Србије;

29б) предузима мере за усклађивање припрема за одбрану правних лица у делатностима из своје надлежности с одбрамбеним припремама аутономне покрајине и Планом одбране Републике Србије;“

**Члан 4.**

У члану 49.став 2. мења се и гласи:

„Заменик председника скупштине, бира се и разрешава на исти начин као и председник скупштине.“

**Члан 5.**

У члану 55. став 1.тачка 5. речи: „за инспекцију и ревизију коришћења буџетских средстава“, замењују се речима: „буџетске инспекције и интерне ревизије;“

Тачка 9. мења се и гласи:

„9) закључује уговор о прибављању и располагању превозних средстава, опреме и других покретних ствари веће вредности у јавној својини општине;“

Тачка 21. мења се и гласи:

„21) врши распоред службених зграда и пословних просторија у јавној својини општине;“

**Члан 6.**

У члану 58.став 1.после тачке 2. додају се нове тачке 2а. 2б. и 2в. које гласе:

„2а) у ратном и ванредном стању, непосредно извршава законе и друге прописе и опште акте Народне скупштине и Владе, као и прописе донете из надлежности Скупштине општине;

2б) предузима мере за функционисање општине у ратном и ванредном стању;

2в) спроводи мере приправности и предузима друге мере потребне за прелазак на организацију у ратном и ванредном стању;“

После тачке 7. додаје се нова тачка 7а. која гласи:

„7а) подноси предлог за разрешење директора јавног предузећа;“

Тачки 8. мења се и гласи:

„8) одлучује о прибављању и располагању превозних средстава, опреме и других покретних ствари веће вредности у јавној својини општине;“

После тачке 8. додају се нове тачке 8а. и 8б. које гласе:

„8а) одлучује о управљању стварима у јавној својини општине;

8б) одлучује о захтевима о праву прече куповине на непокретностима у јавној својини општине;“

После тачке 10. додаје се нова тачка 11. која гласи:

„11) доноси посебне програме из области јавног здравља за територију општине;“

**Члан 7.**

Члан 72. мења се и гласи:

„ Одлуку о организацији Општинске управе, доноси Скупштина општине.

Правилник о унутрашњем уређењу и систематизацији радних места у Општинској управи, усваја Општинско веће.“

**Члан 8.**

После члана 103. додају се нови чланови 103а. 103б. и 103в. који гласе:

„Члан 103а.

Послове правне заштите имовинских права и интереса општине, обавља Правобранилаштво општине Инђија, у складу са Уставом, законом и другим општим правним актима.

Средства за рад Правобранилаштва обезбеђују се у буџету општине.

Члан 103б.

Правобранилаштво општине Инђија је орган општине, који предузима правне радње и користи правна средства ради остваривања заштите имовинских права и интереса општине Инђија.

Уређење, организација, надлежност као и друга питања од значаја за рад тог органа, уређују се посебном одлуком Скупштине општине.

Члан 103в.

Функцију Правобранилаштва општине Инђија, обављају општински правобранилац и заменик општинског правобраниоца.

Општинског правобраниоца и заменика општинског правобраниоца, поставља Скупштина општине на период од пет година и они могу по истеку мандата бити поново постављени.“

**Члан 9.**

Скупштина општине ускладиће своје акте у року од три месеца од дана ступања на снагу ове одлуке.

**Члан 10.**

Ова одлука ступа на снагу осмог дана од дана објављивања у „Службеном листу општине Инђија“.

**СКУПШТИНА ОПШТИНЕ ИНЂИЈА**

**Број:02-68/2018-I Председник**

**Дана:25.априла 2018.године**

**Инђија Милан Предојевић**

**ПРЕГЛЕД ИЗВРШЕНИХ ИЗМЕНА И ДОПУНА СТАТУТА ОПШТИНЕ**

**ИНЂИЈА**

**Члан 13.**

           Општина је носилац права јавне својине на стварима и другим имовинским правима у складу са законом.

У јавној својини општине Инђија сагласно закону су:

- добра у општој употреби на територији општине Инђија ( општински путеви, некатегорисани путеви, улице које нису део аутопута или државног пута I и II реда, тргови и јавни паркови и др.);

- комунална мрежа на територији општине;

- непокретне и покретне ствари и друга имовинска права које користе органи и организације општине Инђија;

- ствари у јавној својини на којима право коришћења имају месне заједнице на територији општине, установе, јавне агенције и друге организације чији је оснивач општина;

- друге непокретне и покретне ствари и имовинска права, која су у складу са законом у јавној својини;

Јавном својином општине, располажу и управљају органи општине у складу са законом.

~~Надзор о прибављању, коришћењу, управљању и располагању стварима у јавној својини општине, врши Општинска управа –Одељење за привреду и финансије и Локална служба за инспекцју и ревизију за општину Инђија.~~

**Надзор над применом одредаба аката о прибављању, коришћењу, управљању и располагању стварима у јавној својини општине , врши Општинска управа - Одељење за финансије и Служба буџетске инспекције и интерне ревизије.**

**Члан 22.**

Скупштина општине доноси буџет Општине за сваку календарску годину, у којем се исказују сви приходи и примања, задуживања и друге финансијске трансакције, расходи и други издаци, у складу са законом.

~~По истеку године за коју је буџет донет саставља се завршни рачун о извршењу буџета Општине~~.

**По истеку године за коју је буџет донет, Скупштина општине доноси Одлуку о завршном рачуну буџета општине, којом се утврђују укупно остварени приходи и примања, расходи и издаци и финансијски резултат буџета општине (буџетски дефицит или суфицит).**

**Члан 37.**

Скупштина општине, у складу са законом:

1. доноси Статут општине и пословник Скупштине општине;
2. доноси буџет и завршни рачун буџета;
3. утврђује стопе изворних прихода Општине, као и начин и мерила за

одређивање висине локалних такса и накнада;

1. доноси програм развоја Општине и појединих делатности;

**4а) усваја План јавног здравља за територију општине Инђија;**

1. доноси просторни план и урбанистичке планове и уређује коришћење грађевинског земљишта;
2. доноси прописе и друге опште акте;
3. расписује општински референдум и референдум на делу територије Општине, изјашњава се о предлозима садржаним у грађанској иницијативи и утврђује предлог одлуке о самодоприносу;
4. оснива службе, јавна предузећа, установе и организације, утврђене Статутом општине и врши надзор над њиховим радом;
5. именује и разрешава управни и надзорни одбор, именује и разрешава директоре јавних предузећа, установа, организација и служби, чији је оснивач и даје сагласност на њихове статуте, у складу са законом;
6. бира и разрешава председника Скупштине и заменика председника Скупштине;
7. поставља и разрешава секретара Скупштине.

**11а) поставља и разрешава општинског правобраниоца и његовог заменика;**

12) бира и разрешава председника Општине и, на предлог председника Општине, бира заменика председника Општине и чланове Општинског већа;

~~13) одлучује о прибављању непокретности у јавну својину општине;~~

**13) одлучује о прибављању и располагању непокретностима у јавној својини општине;**

~~14) одлучује о прибављању, коришћењу, управљању и располагању~~

~~непокретним стварима у јавној својини , које користе органи и организације~~

~~општине;~~

**14) одлучује о давању у закуп непокретности у јавној својини општине;**

15) одлучује о отуђењу непокретности у јавној својини општине, укључујући и

размену;

16) одлучује о преносу права јавне својине на непокретности, на другог

носиоца права јавне својине укључујући и размену;

17) одлучује о улагању у капитал јавног предузећа и друштва капитала, чији

је оснивач општина;

18) одлучује о заснивању хипотеке на непокретностима у јавној својини;

**18а) одлучује о установљавању права службености на непокретностима у јавној својини општине;**

19) одлучује о преносу права коришћења на стварима у јавној својини

месним заједницама, установама, агенцијама и другим организацијама чији је

оснивач општина;

20) даје претходну сагласност месним заједницама, установама, јавним

агенцијама и другим организацијама, који су носиоци права коришћења

на стварима у јавној својина општине, за давање у закуп истих;

21) одлучује о отуђењу непокретности из јавне својине на којима месне

заједнице, установе, јавне агенције и друге организације имају право

коришћења, независно од воље носиоца права коришћења на тој

непокретности;

22) одлучује о одузимању непокретности у јавној својини општине, на

којима право коришћења имају месне заједнице, установе и јавне агенције,

а које нису у функцији остваривања делатности носиоца права коришћења

на тој ствари, као и ако се ствари користе супротно закону, другом пропису

или природи и намени непокретности, а у другим случајевима под условом

да се носиоцу права коришћења обезбеди коришћење друге одговарајуће

непокретности;

23) одлучује о давању на коришћење непокретности које општина стекне

наслеђем, поклоном или једностраном изјавом воље, или на други законом

одређен начин;

24) одлучује о давању сагласности јавним предузећима и друштвима капитала

чији је оснивач општина а који су носиоци права коришћења на

непокретностма, за упис права својине на тим непокретностима;

25) одлучује о давању на коришћење комуналне мреже;

26) утврђује општинске таксе и друге локалне приходе који Општини припадају

по закону;

~~27) утврђује накнаду за уређивање и коришћење грађевинског земљишта;~~

**27) утврђује зоне и врсте намена објекта, износе коефицијента зоне и коефицијента намене објекта, критеријуме, износ и поступак умањивања доприноса за уређивање грађевинског земљишта, као и друга питања од значаја за обрачун и наплату доприноса за уређивање грађевинског земљишта;**

28) доноси акт о јавном задуживању Општине, у складу са законом којим се

уређује јавни дуг;

29) прописује радно време угоститељских, трговинских и занатских објеката;

**29а) доноси своје планове одбране који су саставни део Плана одбране Републике Србије;**

**29б) предузима мере за усклађивање припрема за одбрану правних лица у делатностима из своје надлежности с одбрамбеним припремама аутономне покрајне и Планом одбране Републике Србије;**

30) даје мишљење о републичком, покрајинском и регионалном просторном

плану;

31) оснива стална и повремена радна тела за разматрање питања из њене надлежности;

32) даје мишљење о законима којима се уређују питања од интереса за локалну

самоуправу;

33) информише јавност о свом раду

34) даје сагласност на употребу имена, грба и другог обележја Општине;

35) разматра и усваја годишње извештаје о раду јавних предузећа, установа и других јавих служби чији је оснивач или већински власник општина;

36) одлучује о називима улица ,тргова , градских четврти и других делова насељених места на својој територији

37) обавља и друге послове утврђене законом и овим статутом.

**Члан 49.**

Председник Скупштине има заменика који га замењује у случају његове одсутности и спречености да обавља своју дужност.

~~О избору, разрешењу и сталном раду заменика председника Скупштине, примењују се одредбе овог статута о избору, разрешењу и сталном раду председника Скупштине~~.

**Заменик председника скупштине, бира се и разрешава на исти начин као и председник скупштине.**

**Члан 55.**

Председник Општине:

1. представља и заступа Општину;
2. предлаже начин решавања питања о којима одлучује Скупштина општине;
3. наредбодавац је за извршење буџета;
4. усмерава и усклађује рад Општинске управе.
5. оснива општинску службу ~~за инспекцију и ревизију коришћења буџетских средстава;~~ **буџетске инспекције и интерне ревизије**;
6. даје сагласност на опште акте којима се уређује број и структура запослених у установама које се финансирају из буџета Општине и на број и структуру запослених и других лица која се ангажују на остваривању програма или дела програма корисника буџета Општине;
7. закључује уговор о давању на коришћење, односно у закуп непокретности које користе органи општине;
8. закључује уговоре о прибављању и располагању непокретностима у јавној својини, по предходно прибављеном мишљењу Општинског јавног правобранилаштва;
9. ~~закључује уговор о прибављању и располагању превозних средстава и опреме веће вредности за потребе органа и организација;~~

**9) закључује уговор о прибављању и располагању превозних средстава, опреме и других покретних ствари веће вредности у јавној својини општине;**

1. утврђује цене услуга установе за децу чији је оснивач општина;
2. даје сагласност на цене комуналних производа и услуга и цене услуга установа и предузећа чији је оснивач општина, о чему је дужан да информише Скпштину општине на првој наредној седници, ради упознавања одборника и евентуалног преиспитивања исте;
3. доноси појединачне акте за које је овлашћен законом, овим статутом или одлуком Скупштине општине;
4. информише јавност о свом раду;
5. подноси жалбу Уставном суду Републике Србије ако се појединачним актом или радњом државног органа или органа Општине онемогућава вршење надлежности Општине;
6. образује стручна радна тела за поједине послове из своје надлежности;
7. закључује Посебни колективни уговор за јавна предузећа и јавне службе којима је оснивач Општина;
8. покреће поступак за оцену уставности и законитости закона или другог општег акта Републике Србије или Аутономне покрајине којим се повређује право на локалну самоуправу;
9. одлучује о залагању покретних ствари;
10. одлучује о давању у закуп, односно на коришћење комерцијалних непокретности и за исте закључује уговоре;
11. закључује уговоре са јавним предузећима, односно друштвима капитала, која обављају делатност од општег интереса, о коришћењу ствари у јавној својини која им нису уложена у капитал, као и уговоре са друштвима капитала и јавним предузећима која не обављају делатност од општег интереса, о коришћењу непокретности које им нису уложене у капитал, а које су неопходне за обављање делатности ради које су основани;
12. ~~распоређује службене зграде и пословне просторије на коришћење органима и организацијама општине;~~

**21) врши распоред службених зграда и пословних просторија у јавној својини општине;**

1. доноси одлуку о прибављању грађевинског земљишта у јавну својину и закључује уговор по предходно прбављеном мишљењу Општинског јавног правобранилаштва;
2. закључује уговор о регулисању међусобних права и обавеза насталих по основу конверзије права коришћења у право својине уз накнаду, или овлашћује друго лице за закључење тог уговора;
3. врши и друге послове утврђене овим Статутом и другим актима Општине.

**Члан 58.**

Општинско веће:

1. предлаже Статут, буџет и друге одлуке и акте које доноси Скупштина општине;
2. непосредно извршава и стара се о извршавању одлука и других аката Скупштине општине;

**2а) у ратном и ванредном стању, непосредно извршава законе и друге прописе и опште акте Народне скупштине и Владе, као и прописе донете из надлежности Скупштине општине;**

**2б) предузима мере за функционисање општине у ратном и ванредном стању;**

**2в) спроводи мере приправности и предузима друге мере потребне за прелазак на организацију у ратном и ванредном стању;**

1. доноси одлуку о привременом финансирању у случају да Скупштина општине не донесе буџет пре почетка фискалне године;
2. врши надзор над радом Општинске управе, поништава или укида акте Општинске управе који нису у сагласности са законом, статутом и другим општим актом или одлуком које доноси Скупштина општине;
3. решава у управном поступку у другом степену о правима и обавезама грађана, предузећа и установа и других организација у управним стварима из надлежности Општине;
4. стара се о извршавању поверених надлежности из оквира права и дужности Републике, односно Аутономне покрајине;
5. поставља и разрешава начелника Општинске управе;

**7а) подноси предлог за разрешење директора јавног предузећа;**

~~8) одлучује о прибављању и располагању превозних средстава и опреме веће~~

~~вредности за потребе органа и организација~~

**8) одлучује о прибављању и располагању превозних средстава, опреме и других покретних ствари веће вредности у јавној својини општине;**

**8а) одлучује о управљању стварима у јавној својини општине;**

**8б) одлучује о захтевима о праву прече куповине на непокретностима у јавној својини општине;**

9) предлаже акт о прибављању, коришћењу, управљању и располагању

стварима у јавној својини о којима одлучује Скупштина;

10) утврђује висину закупнине за коришћење пословног простора, стамбених

зграда, станова , гаража и др. у јавној својини.

**11) доноси посебне програме из области јавног здравља за територију**

**општине;**

**Члан 72.**

~~Одлуку о општинској управи доноси Скупштина општине на предлог Општинског већа.~~

~~Акт о унутрашњем уређењу и систематизацији Општинске управе доноси начелник Општинске управе уз сгласност Општинског већа.~~

**Одлуку о организацији Општинске управе, доноси Скупштина општине.**

**Правилник о унутрашњем уређењу и систематизацији радних места у Општинској управи, усваја Општинско веће.**

**Члан 103а.**

**Послове правне заштите имовинских права и интереса општине, обавља Правобранилаштво општине Инђија, у складу са Уставом, законом и другим општим правним актима.**

**Средства за рад Правобранилаштва обезбеђују се у буџету општине.**

**Члан 103б.**

**Правобранилаштво општине Инђија је орган општине, који предузима правне радње и користи правна средства ради остваривања заштите имовинских права и интереса општине Инђија.**

**Уређење, организација, надлежност као и друга питања од значаја за рад тог органа, уређују се посебном одлуком Скупштине општине.**

**Члан 103в.**

**Функцију Правобранилаштва општине Инђија, обављају општински правобранилац и заменик општинског правобраниоца.**

**Општинског правобраниоца и заменика општинског правобраниоца, поставља Скупштина општине на период од пет година и они могу по истеку мандата бити поново постављени.**

**ОБРАЗЛОЖЕЊЕ**

Правни основ за доношење Одлуке о изменама и допунама Статута општине Инђија, садржан је у члану 191. став1. Устава Републике Србије („Службени гласник РС“, број 98/06), члану 32.став 1. тачка 1. Закона о локалној самоуправи („Службени гласник РС“, број 129/07 и 83/14), члану 37.став1.тачка1. и члану 112.став 6. Статута општине Инђија - пречишћен текст („Службени лист општине Инђија“, број 9/13).

Чланом 191. став1. Устава Републике Србије, регулисано је да је највиши правни акт општине статут и да га доноси Скупштина општине, чланом 32.став 1. тачка 1. Закона о локалној самоуправи, ргулисано је да Скупштина општине доноси статут општине и пословник скупштине, што је уређено и одредбом члана 37.став1.тачка1. и Статута општине Инђија, а чланом 112.став 6. Статута општине Инђија, регулисано је да Скупштина општине доноси статут односно Одлуку о измени статута, већином гласова од укупног броја одборника.

Одлуком о приступању промени Статута општине Инђија, коју је донела Скупштина општине у новембру 2017. године, регулисано је да ће се промене у Статуту општине Инђија извршити ради усаглашавања са Законом о одбрани у смислу допуне надлежности органа општине и да се исовремено уреде и друга питања из надлежности општине у складу са важећим законским прописима. С тим вези, предложене измене и допуне Статута општине Инђија, извршене су усклађивањем одредаба Статута са Законом о одбрани („Службени гласник РС“, број116/07,88/09, 104/09 10/15), Законом о јавном здрављу („Службени гласник РС“, број 15/16), Законом о запосленима у аутономним покрајнама и локалним самоуправама („Службени гласник РС“,број 21/16), Законом о правобранилаштву („Службени гласник РС“,број 55/14), Законом о локалној самоуправи („Службени гласник РС“,број 129/07 и 83/14), као и терминолошко усклађивање појединих одредби, као следи:

Чланом 1. извршена је измена у члану 13. става 4. Статута, који је терминолошки усаглашен са Одлуком о организацији општинске управе и Законом о буџетском систему, те је регулисано да надзор над применом одредаба аката о прибављању, коришћењу, управљању и располагању стварима у јавној својини општине , врши Општинска управа-Одељење за финансије и Служба буџетске инспекције и интерне ревизије.

Чланом 2. извршена је измена у члану 22. става 2.Статута, којим је дата јасна формулација Завршног рачуна буџета општине, те је регулисано да по истеку године за коју је буџет донет, Скупштина општине доноси Одлуку о завршном рачуну буџета општине, којом се утврђују укупно остварени приходи и примања, расходи и издаци и финансијски резултат буџета општине (буџетски дефицит или суфицит).

Чланом 3. извршене су измене и допуне појединих тачака у члану 37.Статута, којим су прописане надлежности Скупштине општине, и то тако да је извршена допуна тачком 4а. којим се утврђује надлежност Скупштине општине да усваја План јавног здравља за територију општине Инђија,тачком 11а. да поставља и разрешава општинског правобраниоца и његовог заменика, тачком 18а. да одлучује о установљавању права службености на непокретностима у јавној својини општине, тачком 29а. и 29б. да доноси своје планове одбране који су саставни део Плана одбране Републике Србије и да предузима мере за усклађивање припрема за одбрану правних лица у делатностима из своје надлежности с одбрамбеним припремама аутономне покрајине и Планом одбране Републике Србије. Измена тачке 13. Извршена је свеобухватнијом формулацијом тако да Скупштина општине одлучује о прибављању и располагању непокретностима у јавној својини општине, при чему се располагањем стварима у јавној својини сматра и давање у закуп, давање на коришћење, пренос права јавне својине на другог носиоца јавне својине, отуђење ствари, заснивање хипотеке, улагање у капитал. Таквом формулацијом обухваћена је и формулација из тачке 14.Статута, те је иста измењена тако да Скупштина одлучује о давању у закуп непокретности у јавној својини општине. Изменом тачке 27. извршено је усаглашавање са измењеним законским прописима те уместо утврђивања накнаде за уређивање и коришћење грађевинског земљишта, Скупштина, утврђује зоне и врсте намена објекта, износе коефицијента зоне и коефицијента намене објекта, критеријуме, износ и поступак умањивања доприноса за уређивање грађевинског земљишта, као и друга питања од значаја за обрачун и наплату доприноса за уређивање грађевинског земљишта.

Чланом 4. извршена је измена у члану 49.став 2. Статута, тако да је сада регулисано да се Заменик председника скупштине, бира се и разрешава на исти начин као и председник скупштине, те је таком формулацијом елиминисана могућност да заменик председника скупштине буде на сталном раду, што је досадашња норма предвиђала и самим тим извршено је усаглашавање са законом.

Чланом 5. извршене су измене у члану 55. Статута, којим су регулисане

надлежности председника општине и то у тачки 5.у којој се назив службе за интерну ревизију коришћења буџетских средстава, замењује је називом буџетске инспекције и интерне ревизије, те је самим тим извршено усаглашавање са Одлуком о организацији општинске управе општине Инђија.Такође је извршена измена тачке 9. којом је регулисано да председник општине, закључује уговоро прибављању и располагању превозних средстава, опреме и других покретних ствари веће вредности у јавној својини општине.Тачка 21. измењена је тако, да Председник општиневрши распоред службених зграда и пословних просторија у јавној својини општине, а не само за потребе органа и организација општине, како је сада регулисано Статутом.

Чланом 6. извршена је измена и допуна члана 58.Статута, којим су

регулисане надлежности Општинског већа, и то тако што је извршена допуна новим тачкама 2а. 2б.и 2в. којима се у складу са Законом о одбрани, регулише да Општинско веће, у ратном и ванредном стању, непосредно извршава законе и друге прописе и опште акте Народне скупштине и Владе, као и прописе донете из надлежности Скупштине општине; предузима мере за функционисање општине у ратном и ванредном стању; као и спроводи мере приправности и предузима друге мере потребне за прелазак на организацију у ратном и ванредном стању. Такође, извршена је допуна тачком 7а. којом се у складу са Закон о јавним предузећима, предвиђа да Општинско веће подноси предлог за разрешење директора јавног предузећа. Допуна је извршена и додавањем нових тачака 8а. и 8б. којим је регулисано да Општинско веће одлучује о управљању стварима у јавној својини општине, а управљање стварима у јавној својини у складу са Законом о јавној својини, јесте њихово одржавање, обнављање и унапређивање као и извршавање законских обавеза и других обавеза у вези сатим стварима. Допуном извршеном тачком 8б. регулисано је да Општинско веће,одлучује о захтевима о праву прече куповине на непокретностима у јавној својини општине. Новом тачком 11. регулисано је да овај орган доноси посебне програме из области јавног здравља за територију општине. Изменом тачке 8. регулисано је да Општинско веће одлучује о прибављању и располагању превозних средстава, опреме и других покретних ствари веће вредности у јавној својини општине.Овом измењеном нормом обухваћене су и друге покретне ствари веће вредности у јавној својини односно утврђена је надлежност овог органа да одлучује о прибављању и располагању овим стварима.

Чланом 7. измењен је члан 72. Статута, и њим је сада уређено да Одлуку о организацији Општинске управе, доноси Скупштина општине, а Правилник о унутрашњем уређењу и систематизацији радних места у Општинској управи, усваја Општинско веће, у складу са Законом о запосленима у аутономним покрајнама и локалним самоуправама.

Допуном Статута са новим члановима 103а. 103б. и 103в. регулисано је да

послове правне заштите имовинских права и интереса општине, обавља Правобранилаштво општине Инђија, у складу са Уставом, законом и другим општим правним актима а да се средства за рад Правобранилаштва обезбеђују у буџету општине. Такође је регулисано да је Правобранилаштво општине Инђија, орган општине, који предузима правне радње и користи правна средства ради остваривања заштите имовинских права и интереса општине Инђија а да се уређење, организација, надлежност као и друга питања од значаја за рад тог органа, уређују посебном одлуком Скупштине општине. Надаље је регулисано, да функцију Правобранилаштва општине Инђија, обављају општински правобранилац и заменик општинског правобраниоца као и да Општинског правобраниоца и заменика општинског правобраниоца, поставља Скупштина општине на период од пет година и они могу по истеку мандата бити поново постављени. Увођењем нових чланова 103а. 103б и 103в се у складу са Законом о правобранилаштву, уводе статутарне норме о Правобранилаштву општине Инђија као органу општине. Скупштина општине је по доношењу новог Закона о правобранилаштву, посебном Одлуком о правобранилаштву општине Инђија („Службени лист општине Инђија“, број 11/14), регулисала уређење, организаццију, надлежност као и друга питања од значаја за рад тог орана, на основу овлашћења из новог закона.

Комисија за израду нацрта Одлуке о промени Статута општине Инђија, је сагласно члану 112. став 5. Статута општине Инђија, доставила дана 27.02.2018.године, свим одборничким групама Скупштине општине, нацрт Одлуке о изменама и допунама Статута општине Инђија, ради прибављања њиховог мишљења, предлога и сугестија. Одборничка група „Александар Вучић-Србија побеђује“ је једина одборничка група која је доставила своје мишљење на предложене измене и допуне Статута општине Инђија.

Имајући у виду напред наведено, предлаже се Скупштини општине да Одлуку о изменама и допунама Статута општине Инђија, усвоји у тексту како је дат у материјалу.

Комисија за израду нацрта Одлуке о промени

Статута општине Инђија